
Idioma oseta 


L'oseta ye una luenga iraniana que charrán los osetas 
de lo Caucas, zaguera muestra de las luengas iranianas 
nord orientals que charraban pueblos de las estepas 
d'Europa Oriental como los scitas, sarmatas y alans. 

Las luengas iranianas de la branca scita y sarmata 
antigament ocupaban extensas arias d'Europa oriental 
dica que fuoron desplazadas por las luengas túrquicas 
y eslavas. Bi ha topónimos como lo río Don que 
encara son trasparents pa los osetas, (Don significa 
"augua" pa los osetas, a l'egual que lo río "Duero" 
provién d'una radiz que significa " augua " en luengas 
celtas). La luenga de los alans duró bell tiempo en las 
estepas y costeras de lo norte de lo Caucas por la 
existencia d'Alania, un reino alán formau por los alans 
que fuyoron de los hunnos enta lo sud y se 
sedentarizoron chunto con pueblos caucásicos. En lo 
Caucas la luenga alana-oseta quedó dividida en dos 
dialectos: lo digor u occidental y lo iron u oriental. Lo 
digor se charra en una part d'Osetia de lo Norte, lo 
iron se charra tanto en Osetia de lo Norte como en 
Osetia d e lo Sud . Lo "chasico" ye un tercer dialecto 
oseta se charraba en Hongría en la baixa Edat Meya 
por establir-se-ie alans que en tiempos de los mongols 
emigraban enta Tueste con los cumans. 

Lo primer libro escrito en luenga oseta ye de 1798 y 
en alfabeto cirílico. En lo sieglo XIX se feba servir 
tanto l'alfabeto cirílico como l'alfabeto cheorchián, y a 
vegadas lo dialecto digor s'escribiba en alfabeto arabe. 
En 1923 s'introdució l'alfabeto latín. En 1938 
introducioron l'alfabeto cirílico de nuevo en Osetia de 
lo N orte y l'alfabeto cheorchián en Osetia de lo Sud, 
dica la muerte de Stalin, quan ya deixoron de fer servir 
l'alfabeto cheorchián. Lo digor deixó d'estar base d'un 
standard escrito en 1939.^ 

Los osetas tienen una rica literatura épica tradicional 
con elementos pagans, lo ciclo de los Nartos, que han 
trasmeso a los circasians y abkhasios. Lo especialista 
en relichions politeístas indoeuropeas y luengas 
caucásicas Georges Dumézil estudeó este ciclo con 
profundidat y trobó muitas cosas comuns con la 
mitolochía celta y indiana antiga (de lo periodo 
vedico).^ 


Oseta 

Parlato en: Rusia, 

T+r Cheorchia, 

Q Turquía. 

Rechión: Osetia de lo Norte, Osetia de lo 
Sud. 

Parladors: Uns 640,000 

Filiación Luengas indo-europeas 

chenetica: 

Indo-iranián 

Iranián 

Oriental 

Nordorientals 

Oseta 

Estatus oficial 

Regulato 

por: 

Códigos 

ISO 639-1 os 
ISO 639-2 oss 

ISO 639-3 oss (http://www.sil.org/iso639-3/do 
cumentation.asp?id=oss) 



Mapa étnico de lo Caucas con los osetas en color verde 
clara. 

